SIR-এর কাজের চাপে ফের অসুস্থ BLO, ভর্তি কালনা হাসপাতালে

ওয়েবডেস্ক- SIR-এর কাজের চাপে ফের অসুস্থ BLO। কালনার শহরের ২ নম্বর ওয়ার্ডের ২২৬ নম্বর বুথের BLO ভর্তি কালনা হাসপাতালে (Kalna Hospital)। পরিবারের অভিযোগ অতিরিক্ত চাপে মানসিক ভারসাম্য হারিয়ে ভর্তি।

​স্পেশাল ইন্টেন্সিভ রিভিশন (SIR)-এর জন্য এনামুরেশন ফর্ম বিলি ও তোলার স্বল্প সময়ের টানা কাজের চাপের কারণে ফের অসুস্থ হয়ে পড়লেন এক মহিলা বুথ লেভেল অফিসার (BLO)। বর্তমানে তিনি কালনা মহকুমা হাসপাতালে চিকিৎসাধীন।

​কালনা বড় মিত্রপাড়া এলাকার বাসিন্দা এবং পেশায় শিক্ষিকা পৃথা বর্মন বন্দ্যোপাধ্যায় (Pritha Barman Banerjee) । তিনি কালনার হিন্দু বালিকা প্রাথমিক বিদ্যালয়ের (Kalna Hindu Girls Primary School) শিক্ষিকা এবং কালনা শহরের ২ নম্বর ওয়ার্ডের ২২৬ নম্বর বুথের BLO হিসেবে দায়িত্ব পালন করছিলেন।

তিনি নিজের বাড়িতেই সংজ্ঞাহীন হয়ে পড়েন । এরপর তাঁকে কালনা হাসপাতালে ভর্তি করা হয়।

হাসপাতাল শয্যায় শুয়ে পৃথা বর্মন বন্দ্যোপাধ্যায় জানান, SIR-এর কাজের জন্য গত কয়েক দিন ধরে ঠিকমতো খাওয়া, ঘুম কিছুই হচ্ছিল না। আগে থেকেই তাঁর শারীরিক অসুস্থতা ছিল, আর এই দু’য়ের ফলেই তিনি অসুস্থ হয়ে পড়েন এবং দু’বার জ্ঞানও হারান।

​অসুস্থ শিক্ষিকার স্বামী ধীরাজ ব্যানার্জি জানান, “সকাল থেকে রাত পর্যন্ত কাজের চাপ। পাশাপাশি তাঁর শারীরিক কিছু অসুস্থতাও ছিল। সেই কারণেই এই সমস্যা।”

আরও পড়ুন- SIR নিয়ে ফের সুর চড়াল তৃণমূল, দিল্লি যাচ্ছেন তৃণমূলের ১০ সাংসদ, এবার কী হবে?

অসুস্থ শিক্ষিকাকে দেখতে কালনা হাসপাতালে হাজির হন কালনা পৌরসভার উপ পৌরপতি তপন পড়েল।

​তিনি বলেন, “প্রতিদিনই কাজের চাপে কোনো না কোনো BLO অসুস্থ হয়ে পড়ছেন। কালনাতেও বেশ কয়েকটি ঘটনা ঘটেছে। এদিনও এক BLO কাজের চাপে অসুস্থ হয়েছেন, তাঁকে দেখতেই এসেছিলাম।”

দেখুন আরও খবর-

​